Varslet egen avgang etter utbrudd
Det skriver aftenposten.no, som har fått opplest meldingen. Per Sandberg skal ha forlatt et møte i stortingsgruppens styre i raseri, før han noen timer senere sendte denne meldingen til medlemmene i gruppestyret:«Jeg vet ikke hva som ble sagt etter mitt utbrudd i dag. Jeg vil på ingen måte gå i detalj, dette blir mye. Med bakgrunn i hele prosessen og andre faktorer har dette ført til at jeg trekker mitt kandidatur som nestleder og trapper ned min innsats ut over en vanlig representant. Generalsekretær og Siv er orientert i flere samtaler i dag.» Tre dager etter, tok han imot applaus under Frps landsmøte som partiets nestleder for to nye år.Mandag ettermiddag kunngjorde han imidlertid sin avgang i et intervju med Dagbladet. I midten av november kommer Sandbergs biografi «Mot min vilje», som er ventet å peke på flere kontroversielle forhold. Foreløpig holder Sandberg innholdet i boken tett til brystet, utover å varsle ovefor VG at de som frykter boken, har noe å frykte.Bakgrunnen for Sandbergs utbrudd skal etter det Aftenposten kjenner til være ansettelsesprosessen av en ny trainee i stortingsgruppen. Sandbergs favoritt fra Troms Frp var ikke innstilt til jobben. Etter den avtroppende Frp-nestlederen fikk lettet hjertet sitt overfor partikollegene, fikk han viljen sin og traineestillingen ble likevel kledd av hans favoritt.Fraværet av Sandbergs favorittkandidat ble satt i sammenheng med en mangeårig konflikt ved fylkeskontoret der fylkestingsmedlem og Sandbergs kone, Line Miriam Sandberg, står sentralt. Hun har vært en del av en posisjonskamp i kommunepolitikken der naboen og partikollegaen Louis K. Edvardsen kom seirende ut av en nominasjonsstrid i 2010. Per Sandberg skal ha involvert seg på konas side. Konflikten har også handlet om nominasjonen i Troms Frp før høstens stortingsvalg der tidligere nestleder per Arne Olsen måtte inn å roe gemyttene.
Per Sandberg varslet partikollegene på SMS at han ville trekke seg som nestleder få dager før Frps landsmøte.